Siyob bozori

Siyob bozori (, ) – Samarqanddagi bozor boʻlib, Oʻzbekiston va Oʻrta Osiyodagi eng katta va eng qadimgi bozorlardan biri hisoblanadi Siab bazar . Bozorning maydoni 7 gektardan oshadi. Siyob bozori shahardagi sayyohlar eng koʻp tashrif buyuradigan joylardan biridir.

Bozor nomi shaharning tarixiy-geografik mintaqalaridan biri – Siyob va bozor yaqinidan oqib oʻtuvchi Siyob daryosi nomidan kelib chiqqan. „Siyob“ soʻzi fors va tojik tillaridan qora suv / daryo deb tarjima qilingan.

 Manzili 
Siyob bozori Samarqand shahrining markaziy qismida, eski shahar deb ataladigan joyda joylashgan ( ; ). U Islom Karimov va Shoxi Zinda koʻchalari chorrahasida joylashgan. Siyob bozoridan bir kilometr janubda Registon maydoni va ansambli, Chorsu savdo gumbazi mavjud. Bozorning janubiy va asosiy kirish eshigi yaqinida Bibixonim masjidi va shu nomdagi maqbara boʻlib, bozordan 500 metr sharqda Shoxi Zinda maqbarasi ansambli va Xazrat-Xizr masjidi joylashgan. Afrosiyob ham bozordan 2 kilometr shimolroqda joylashgan.

 Tavsifi 
Bino gumbaz shaklida qurilgan boʻlib, uning ostida koʻplab savdo maydonchalari joylashgan bir nechta rastalar mavjud. Asosiy kirish joyi koʻk mayolika bilan qoplangan uch tomonlama kamardir.

Siyob bozori 7 ta katta yopiq ayvondan, shuningdek, boshqa bir qancha doʻkonlar joylashgan yirik rastalardan iborat. Goʻsht va goʻsht mahsulotlarini sotish uchun alohida katta bino, kek va sharqona shirinliklar uchun alohida katta rasta, nosvoy sotish uchun esa alohida rasta mavjud. Shuningdek Siyob bozori hududida, besh qavatli „Chodiyona“ savdo markazi va ikki qavatli „Siab“ supermarketi joylashgan. Shuningdek, bozor hududida kabob, palov, lagʻmon, shoʻrva, somsa, manti kabi milliy taomlar tayyorlanadigan bir qancha kafe va restoranlar mavjud. Bozorning umumiy maydoni 7 gektardan ortiq.

 Maxsulotlar 
Mahalliy aholi bozordan har xil turdagi eng zarur mahsulotlar, jumladan, Samarqand pishiriqlari va tandir nonlari, sabzavot va mevalar, uy-roʻzgʻor buyumlari va boshqa koʻplab narsalar xarid qilishadi. Bozor turli xil goʻsht mahsulotlari bilan mashhur. Bozorda siz istagan narsangizni topishingiz mumkin.

Bozordagi savdo qatorlari ularda sotiladigan maxsulotlar turlariga koʻra ajratiladi: maishiy mahsulotlar, goʻsht, sabzavotlar, mevalar, yongʻoqlar, sharqona shirinliklar, ziravorlar, yormalar, non va tortlar. Kiyim va uy-roʻzgʻor buyumlari joylashgan alohida doʻkonlar mavjud.

Bundan tashqari, bozorda hunarmandchilik qatorlari mavjud boʻlib, u yerda maʼlum mahsulotlarni ishlab chiqarish hunarmandlar tomonidan amalga oshiriladi va sotiladi. Hunarmandlar taqdim etadigan maxsulotlar orasida yogʻoch oʻymakorligi, mis va boshqa turdagi metallarga zarb qilish orqali yasaladigan buyumlar va oʻymakorlik ishlarini koʻrishingiz mumkin.

 Rekonstruksiya 
2019 yilda Samarqand shahridagi Siyob bozori o‘rniga barcha qulayliklarga ega uch qavatli gipermarket qurilishi rejalashtirildi.

Tuzilgan hududiy dasturga ko‘ra, joriy yilning iyul oyidan boshlab quruvchilar Temiryo‘l dehqon bozori, shuningdek Jomboy, Urgut, Kattaqo‘rg‘on va Bulung‘ur tumanlaridagi markaziy bozorlarni rekonstruksiya qilishga kirishishgan. Bu yerda to‘rt xil turdagi zamonaviy gipermarketlar, supermarketlar va minimarketlar barpo etilmoqda. 

 Galereya 

 Manbalar 

Turkum:Samarqand bozorlari
Turkum:Samarqand bino va inshootlari